
DR 30.10.2014  71  

  
Masyarakat perlu sedar dan berhenti berfikir bahawa peperiksaan bukanlah satu-

satunya mekanisme untuk mengukur tahap kepandaian seseorang pelajar. Hanya kerana 
seorang pelajar tidak pandai menjawab peperiksaan dengan baik dan tidak memperoleh 
keputusan yang cemerlang ataupun markah yang tinggi dalam peperiksaan, tidak bermakna 
mereka adalah tidak pandai dan bodoh. Ujian adalah merupakan satu daripada pelbagai  
jenis kaedah yang boleh diguna dalam mengukur tahap kepandaian. Masyarakat perlu 
ingat, pada tahun 2020, dianggarkan sekurang-kurangnya 46 peratus pekerjaan yang 
memerlukan kelayakan dan kemahiran dalam bidang teknikal dan vokasional diperlukan.  

Jangkaan fenomena ini, kerajaan telah mengambil yang sewajarnya dan 
meningkatkan pengambilan pelajar dalam kolej vokasional dan komuniti melalui 
Transformasi Vokasional dan Teknikal yang telah menyediakan peruntukan sebanyak 
RM1.2 bilion. Terima kasih dan syabas saya ucapkan kepada Yang Amat Berhormat 
Perdana Menteri kita.  

 Di negara Jerman, pelajaran dan latihan vokasional dipandang tinggi dan dihormati 
oleh masyarakat Jerman kerana sistem yang digunakan bersifat fleksibel dan boleh 
disesuaikan diri dengan perubahan, permintaan dan perbekalan pasaran kerja dan 
menawarkan kelayakan yang melayakkan mereka dalam abroad spectrum of profession, 
dengan izin. Sistem yang digunakan di Jerman juga mengintegrasikan work based dan 
school based learning, dengan izin, untuk menyediakan pelajar menghadapi pertukaran 
daripada pelajar kepada pekerja tanpa kesukaran yang melampau. Satu lagi perkara yang 
menarik adalah sistem yang digunakan oleh mereka merupakan satu sistem yang 
mendapat dana ataupun peruntukan daripada kedua-dua kerajaan dan juga sektor swasta.  

Tuan Yang di-Pertua, saya mencadangkan jika kita juga boleh belajar daripada 
modul yang digunakan oleh mereka di Jerman dan mendapat kepercayaan daripada 
syarikat-syarikat besar seperti Petronas, Dialog, Sapura Kencana, Shell, Proton, Sime 
Darby dan sebagainya, melalui mereka, kerajaan dapat menggalakkan mereka melabur dan 
juga bakal pekerja mereka, dan juga dapat peruntukan serta dana tetapi dapat juga dibawa 
tenaga pengajar untuk kita rekrut, untuk mengajar pelajar-pelajar kita di Malaysia, dan juga 
dapat memberikan input berdasarkan permintaan majikan. 

 Terakhir Tuan Yang di-Pertua, saya juga ingin menyentuh tentang insiden baru-
baru ini yang mana telah melibatkan seorang kanak-kanak yang telah diikat kaki dan 
tangannya menggunakan tali pinggang oleh seorang pengasuh yang kita lihat suatu 
tindakan yang tidak wajar walaupun perkara ini banyak kali berlaku, banyak kali kempen 
yang telah dijalankan oleh kementerian.  

Oleh sebab itu, saya suka mencadangkan kementerian yang terlibat perlulah 
menggunakan peruntukan sedia ada dalam melipatgandakan promosi dalam usaha untuk 
membanteras penderaan terhadap kanak-kanak ini, dan keduanya, memastikan serta 
mewajibkan setiap pengasuh sama ada mereka berdaftar atau tidak dengan Jabatan 
Kebajikan Masyarakat, maka mereka perlulah ada kursus asas asuhan yang mana 
melibatkan antara sebulan hingga tiga bulan. Tanpa sijil kursus ini, mereka tidak boleh 
beroperasi. Dan perlulah melipatgandakan usaha pemantauan dan juga bukan hanya 
bermusim tetapi perlu dipandang serius kerana anak yang berusia tiga tahun ini menjadi 
mangsa penderaan seusia anak saya, Tuan Yang di-Pertua.  

Maka, saya yakin dan percaya ibu-ibu di luar juga amat khuatir dan bimbang untuk 
meletakkan anak-anak mereka di pusat asuhan sekiranya perkara ini tidak diambil 
perhatian oleh pihak kementerian. Saya bimbang kalau perkara ini tidak diambil perhatian 
dan juga kita tidak memberi perhatian yang serius- sebagai warga Malaysia, kita juga perlu 
mengambil berat antara satu sama lain supaya perkara ini tidak lagi berlaku. 

Saya rasa itu sahaja. Dengan itu, Tuan Yang di-Pertua, Masjid Tanah mohon 
menyokong Bajet 2015. Terima kasih. 

Timbalan Yang di-Pertua [Datuk Haji Ismail bin Haji Mohamed Said]: Yang 

Berhormat Tumpat. 

 

 



Masyarakat perlu sedar dan berhenti berfikir bahawa peperiksaan bukanlah satu-. satunya mekanisme untuk mengukur tahap kepandaian seseorang pelajar. Hanya kerana seorang pelajar tidak pandai menjawab peperiksaan dengan baik dan tidak memperoleh keputusan yang cemerlang ataupun markah yang tinggi dalam peperiksaan, tidak bermakna mereka adalah tidak pandai dan bodoh. Ujian adalah merupakan satu daripada pelbagai jenis kaedah yang boleh diguna dalam mengukur tahap kepandaian. Masyarakat perlu ingat, pada tahun 2020, dianggarkan sekurang-kurangnya 46 peratus pekerjaan yang memerlukan kelayakan dan kemahiran dalam bidang teknikal dan vokasional diperlukan. Jangkaan fenomena ini, kerajaan telah mengambil yang sewajarnya dan meningkatkan pengambilan pelajar dalam kolej vokasional dan komuniti melalui Transformasi Vokasional dan Teknikal yang telah menyediakan peruntukan sebanyak RM1.2 bilion. Terima kasih dan syabas saya ucapkan kepada Yang Amat Berhormat Perdana Menteri kita. Di negara Jerman, pelajaran dan latihan vokasional dipandang tinggi dan dihormati oleh masyarakat Jerman kerana sistem yang digunakan bersifat fleksibel dan boleh disesuaikan diri dengan perubahan, permintaan dan perbekalan pasaran kerja dan menawarkan kelayakan yang melayakkan mereka dalam abroad spectrum of profession, dengan izin. Sistem yang digunakan di Jerman juga mengintegrasikan work based dan school based learning, dengan izin, untuk menyediakan pelajar menghadapi pertukaran daripada pelajar kepada pekerja tanpa kesukaran yang melampau. Satu lagi perkara yang menarik adalah sistem yang digunakan oleh mereka merupakan satu sistem yang mendapat dana ataupun peruntukan daripada kedua-dua kerajaan dan juga sektor swasta. Tuan Yang di-Pertua, saya mencadangkan jika kita juga boleh belajar daripada modul yang digunakan oleh mereka di Jerman dan mendapat kepercayaan daripada syarikat-syarikat besar seperti Petronas, Dialog, Sapura Kencana, Shell, Proton, Sime Darby dan sebagainya, melalui mereka, kerajaan dapat menggalakkan mereka melabur dan juga bakal pekerja mereka, dan juga dapat peruntukan serta dana tetapi dapat juga dibawa tenaga pengajar untuk kita rekrut, untuk mengajar pelajar-pelajar kita di Malaysia, dan juga dapat memberikan input berdasarkan permintaan majikan. Terakhir Tuan Yang di-Pertua, saya juga ingin menyentuh tentang insiden baru- baru ini yang mana telah melibatkan seorang kanak-kanak yang telah diikat kaki dan tangannya menggunakan tali pinggang oleh seorang pengasuh yang kita lihat suatu tindakan yang tidak wajar walaupun perkara ini banyak kali berlaku, banyak kali kempen yang telah dijalankan oleh kementerian. Oleh sebab itu, saya suka mencadangkan kementerian yang terlibat perlulah menggunakan peruntukan sedia ada dalam melipatgandakan promosi dalam usaha untuk membanteras penderaan terhadap kanak-kanak ini, dan keduanya, memastikan serta mewajibkan setiap pengasuh sama ada mereka berdaftar atau tidak dengan Jabatan Kebajikan Masyarakat, maka mereka perlulah ada kursus asas asuhan yang mana melibatkan antara sebulan hingga tiga bulan. Tanpa sijil kursus ini, mereka tidak boleh beroperasi. Dan perlulah melipatgandakan usaha pemantauan dan juga bukan hanya bermusim tetapi perlu dipandang serius kerana anak yang berusia tiga tahun ini menjadi mangsa penderaan seusia anak saya, Tuan Yang di-Pertua. Maka, saya yakin dan percaya ibu-ibu di luar juga amat khuatir dan bimbang untuk meletakkan anak-anak mereka di pusat asuhan sekiranya perkara ini tidak diambil perhatian oleh pihak kementerian. Saya bimbang kalau perkara ini tidak diambil perhatian dan juga kita tidak memberi perhatian yang serius- sebagai warga Malaysia, kita juga perlu mengambil berat antara satu sama lain supaya perkara ini tidak lagi berlaku. Saya rasa itu sahaja. Dengan itu, Tuan Yang di-Pertua, Masjid Tanah mohon menyokong Bajet 2015. Terima kasih. Timbalan Yang di-Pertua [Datuk Haji Ismail bin Haji Mohamed Said]: Yang. Berhormat Tumpat.